RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 24.04.2025. |  | Nr. DIKS-25-41-nos |

|  |
| --- |
| **Rīgas valstspilsētas pašvaldības mūsdienu un citu deju žanru kolektīvu radošā festivāla “Dejo ar…” nolikums** |

1. Šis nolikums nosaka kārtību, kādā 2025./2026.mācību gadā norisinās Rīgas valstspilsētas pašvaldības izglītības un kultūras iestāžu mūsdienu un citu deju žanru deju kolektīvu (turpmāk – Deju kolektīvi) radošais festivāls “Dejo ar…” (turpmāk – Festivāls).
2. Festivāla mērķi:
	1. Deju kolektīvu pedagogu labās prakses pieredzes popularizēšana;
	2. Deju kolektīvu radošās darbības un savstarpējās pieredzes apmaiņas veicināšana.
3. Festivāla uzdevumi:
	1. sekmēt Deju kolektīvu pedagogu jaunradi, veidojot jaunas, augstvērtīgas horeogrāfijas Deju kolektīvu repertuāru pilnveidei;
	2. veicināt Deju kolektīvu radošumu, iesaistot gan dejotājus, gan pedagogus horeogrāfiju veidošanā un izpildīšanā.
4. Festivālu organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar Rīgas Bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
5. Par Festivāla norisi atbild Centra galvenā speciāliste Ivetta Tamane, tālrunis 29137603, e-pasts itamane@edu.riga.lv.

**II. Festivāla norises laiks, dalībnieki, pieteikumu iesniegšana**

**un dalības nosacījumi**

1. Festivāls notiek 2025.gada 7.novembrī plkst. 16.00 Rīgas valstspilsētas pašvaldības Pārdaugavas kultūras apvienības Kultūras centrā “Iļģuciems”, Lidoņu ielā 27 k‑2, Rīgā.
2. Festivālā piedalās Deju kolektīvu audzēkņi šādās vecuma grupās:
	1. pirmsskolas vecuma grupa;
	2. 1. – 4.klašu grupa;
	3. 5. – 9.klašu grupa;
	4. 10. – 12.klašu grupa un jaunieši līdz 25 gada vecumam;
	5. jaukta vecuma grupa, kas sastāv no nolikuma 7.1. – 7.4.apakšpunktā minētajām vecuma grupām.
3. Pieteikumu dalībai Festivālā aizpilda līdz 2025.gada 17.oktobrim tiešsaistes anketā https://forms.office.com/e/d41hF7WGFs. Par katru Deju kolektīva vecuma grupu aizpilda atsevišķu pieteikuma anketu.
4. Deju fonogrammas līdz 2025.gada 20.oktobrim nosūta uz e-pastu itamane@edu.riga.lv. Fonogrammas faila nosaukumā norāda kolektīva un dejas nosaukumu (nelietot garumzīmes). Piemēram: Prieks\_ruku\_deja.
5. Festivāla dalības nosacījumi:
	1. katra Deju kolektīva vecuma grupa dalībai Festivālā var pieteikt vienu vai divas dejas;
	2. pirmajā dejā, nepārsniedzot audzēkņu skaitu Deju kolektīvā, var piedalīties Deju kolektīva pedagogs un/vai viens vai vairāki pieaicināti viesi, t.i., citi pedagoģi, dejotāja vecāk(s)i, sabiedrībā populāras personības u.tml. (turpmāk – Viesi). Viesiem dejā var tikt atvēlēta jebkura loma – solo, pilnvērtīgs sastāva dejotājs, epizodiska loma, kas paspilgtina vai atklāj priekšnesuma ideju;
	3. otru deju, bez pieaicināta viesa līdzdalības, Deju kolektīvs var izpildīt jebkurā deju žanrā vai stilā, gūstot skatuves pieredzi un demonstrējot iegūtās prasmes horeogrāfiju iestudēšanā un izpildīšanā;
	4. katras dejas ilgums nedrīkst pārsniegt četras minūtes;
	5. Festivāla deju kategorijas:
		1. mūsdienu dejas – laikmetīgā deja, Hip-hop kultūras dejas;
		2. citi deju žanri – klasiskā deja, eksotiskās dejas u.c.;
	6. akrobātikas elementu iekļaušana dejā ir pieļaujama, ja tie tiek izpildīti tehniski korekti, pamatojoties uz Dalībnieku fiziskās sagatavotības līmeni un neapdraud to veselību un drošību;
	7. dejā nedrīkst iekļaut specefektus, kuros izmantotas ķīmiskas vielas, kas apdraud Dalībnieku veselību un drošību;
	8. veidojot deju, jāievēro Autortiesību likums – dejai izvēlētais muzikālais materiāls, tā izmantošana, jāsaskaņo ar tās autoru. Iesūtot pieteikuma anketu, pedagogs apliecina, ka ir veicis saskaņojumu ar mūzikas, aranžējuma un vārdu autoriem par muzikālā un literārā materiāla izmantošanu konkrētajai horeogrāfijai, publiskajam izpildījumam, tiražēšanai un izmantošanai metodiskajam darbam.

**III. Festivāla apbalvojumu piešķiršana**

1. Par dalību Festivālā Deju kolektīvi saņem balvas un kādu no nominācijām, par ko balso Festivāla skatītāji un dalībnieki:
	1. “Emocionālākais dejas izpildījums”;
	2. “Interesantākais sižetiskais risinājums”;
	3. “Kvalitatīvākais tehniskais izpildījums”;
	4. “Atraktīvākais sniegums”;
	5. “Ar sirdi dejā”.
2. Balsošana notiek, Festivāla skatītājiem un dalībniekiem iemetot balsošanas traukā Deju kolektīva nosaukumu lapiņu ar, viņuprāt, atbilstošāko nomināciju. Balsošanas procesu uzrauga, balsis saskaita un rezultātus apkopo Centra koordinatori.

**IV. Dalībnieka personas datu aizsardzība attiecībā uz personas datu apstrādi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
4. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e-pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (pielikums) pirms pieteikuma dalībai Konkursā iesniegšanas.
7. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

Juhņēviča 67181333

Pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 24.04.2025.

nolikumam Nr. DIKS-25-41-nos

“Rīgas valstspilsētas pašvaldības mūsdienu

un citu deju žanru kolektīvu radošais festivāls “Dejo ar…””

**Likumiskā pārstāvja piekrišana nepilngadīga bērna personas datu publiskošanai** **saistībā ar dalību Rīgas valstspilsētas pašvaldības mūsdienu un citu deju žanru kolektīvu radošajā festivālā “Dejo ar…”**

|  |  |  |
| --- | --- | --- |
| Es,  |   |  piekrītu mana bērna  |
|   | (vārds, uzvārds)  |   |
|   |   |   |
|   | (vārds, uzvārds)  |   |
|  personas datu publiskošanai – fotogrāfiju un video Departamenta tīmekļvietnē [www.iksd.riga.lv](http://www.iksd.riga.lv/), RBJC “Laimīte” un Centra tīmekļvietnē www.intereses.lv, sociālā tīkla kontā *Facebook*.  Esmu informēts, ka varu atsaukt savu piekrišanu personas datu publiskošanai, rakstot uz Centrae-pastu intereses@riga.lv. Centrs nodrošinās attiecīgās personas datu dzēšanu vai aizklāšanu.

|  |  |  |  |
| --- | --- | --- | --- |
| Datums:  |   | Likumiskais pārstāvis:  |   |
|   |   |   | (paraksts, vārds, uzvārds)  |

    |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

Juhņēviča 67181333